"Аякка басасы килә дә бит..."

	Арчада яшәүче Гөлия Гайфетдиновага 28 яшь. Кызганыч, ул 11 яшеннән йөрми башлый. Диагнозы — үзәк нерв системасы авыруы. Эпилепсия өянәкләре еш була. Бүген Гөлиянең иң зур хыялы — үз аякларында йөрү.	 — Баланы бик аякка бастырасыбыз килә дә бит... Үзебезнең генә хәлдән килә торган гамәл түгел, — дип сөйли Гөлиянең әнисе Тәнзилә Гайфетдинова. — Мәскәүдәге түләүле клиникаларда ике тапкыр яттык. Анда да шактый чыгым булды. Узган ел Германиядәге бер клиника белән сөйләштек. Тик ул чакта бара алмадык. Безне анда көтәләр. Әмма дәвалану бик кыйммәт — 2 млн. 200 мең сум дип исәпләделәр. Моннан тыш юл, яшәү һәм башка чыгымнар да шактый җыела. Игелекле кешеләр аз булса да ярдәм кулы сузса, бик рәхмәтле булыр идек. 
	---	
Ирек мәйданы

	№ --- | 12.05.2021	


